പ്രധാനമന്ത്രിയുടെ ജന്മദിനത്തില് റെക്കോര്ഡ് വാക്സിനേഷന് ഇതുവരെ നല്കിയത് 2.20 കോടി ഡോസ് വാക്സീന് ദില്ലി: പ്രധാനമന്ത്രി നരേന്ദ്രമോദിയുടെ ജന്മദിനത്തില് റെക്കോര്ഡ് വാക്സിനേഷന്. മോദിയുടെ 71ാം ജന്മദിനത്തിലാണ് റെക്കോര്ഡ് കൊവിഡ് വാക്സീനേഷന് എന്ന ലക്ഷ്യം യഥാര്ത്ഥ്യമായത്. ഇന്ന് വൈകീട്ട് 7 മണിയോടെ രാജ്യത്ത് വാക്സിന് സ്വീകരിച്ചത് 2.21 കോടി ആളുകളാണ്.കോവിന് പോര്ട്ടലില് കണക്കുകലാണിത്. കേന്ദ്രനേതൃത്വത്തിന്്റെ നിര്ദേശ പ്രകാരമാണ് ബിജെപി അധികാരത്തിലുള്ള സംസ്ഥാനങ്ങള് മുന്കൈയ്യെടുത്ത് റെക്കോര്ഡ് വാക്സിനേഷനുള്ള പ്രചാരണം തുടങ്ങിയത്. ഇന്ന് രാത്രിയോടെ രണ്ടരക്കോടി ഡോസ് വാക്സീന് വിതരണം ചെയ്യാനാണ് കേന്ദ്രആരോഗ്യമന്ത്രാലയം ലക്ഷ്യമിടുന്നത്. ജൂണ് മാസത്തില് തങ്ങളുടെ 2.47 കോടി പൗരന്മാര്ക്ക് വാക്സീന് നല്കിയ ചൈനയാണ് ഒറ്റദിവസം കൊണ്ട് ഏറ്റവും കൂടുതല് പേരെ വാക്സീന് ചെയ്ത രാജ്യം. ഈ റെക്കോര്ഡ് ഇന്ന് രാത്രിയോടെ തകര്ക്കുകയാണ് കേന്ദ്രസര്ക്കാരിന്്റെ ലക്ഷ്യം. ഇതുവരെയുള്ള കണക്ക് അനുസരിച്ച് ഒരു മിനിറ്റില് 42,000 പേര്ക്കും സെക്കന്ഡില് 700 പേര്ക്കും ഇന്ത്യയില് വാക്സീന് നല്കിയെന്നാണ് ആരോഗ്യമന്ത്രാലയത്തിലെ ഉദ്യോഗസ്ഥര് പറയുന്നത്. അടുത്ത വര്ഷമാദ്യം തെരഞ്ഞെടുപ്പ് നടക്കുന്ന സംസ്ഥാനങ്ങളില് എല്ലാം അതിവേഗം വാക്സീനേഷന് പൂര്ത്തിയാക്കാനാണം സര്ക്കാരിന്്റെ പദ്ധതി. ഈ സംസ്ഥാനങ്ങളിലെല്ലാം ഇന്ന് നല്ല രീതിയില് വാക്സീനേഷന് പുരോഗമിക്കുകയാണ്. The post പ്രധാനമന്ത്രിയുടെ ജന്മദിനത്തില് റെക്കോര്ഡ് വാക്സിനേഷന് ഇതുവരെ നല്കിയത് 2.20 കോടി ഡോസ് വാക്സീന് appeared first on Pravasishabdam.